ΠΕΡΙΕΧΟΜΕΝΑ
ΑΠΟΦΑΣΕΙΣ
Μετονομασία του Τμήματος Επιστήμης και Τεχνολογίας Υλικών της Σχολής Θετικών και Τεχνολογι-
κών Επιστημών του Πανεπιστημίου Κρήτης.
Έγκριση του Κανονισμού Μεταδιδακτορικής
Έρευνας του Τμήματος Διαχείρισης Λιμένων και
Ναυτιλίας της Σχολής Οικονομικών και Πολιτικών
Επιστημών του Εθνικού και Καποδιστριακού Πανεπιστημίου Αθηνών.
ΑΠΟΦΑΣΕΙΣ
Αριθμ. 41823/Ζ1
(1)
Μετονομασία του Τμήματος Επιστήμης και Τεχνολογίας Υλικών της Σχολής Θετικών και Τεχνο-
λογικών Επιστημών του Πανεπιστημίου Κρήτης.
Ο ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις
α) Της παρ. 2 του άρθρου 21 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141),
β) του π.δ. 209/1999 «Ίδρυση τμημάτων στο Σχολή
Θετικών Επιστημών του Πανεπιστημίου Κρήτης και κατάργηση του τμήματος Γεωλογίας» (Α’ 179),
γ) του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133),
δ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
ε) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
στ) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείου» (Α’ 123),
ζ) του π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31).
2. Το αίτημα της Συγκλήτου του Πανεπιστημίου Κρήτης
(συνεδρίαση 502/20.07.2023) για τη μετονομασία του
Τμήματος Επιστήμης και Τεχνολογίας Υλικών του Ιδρύματος σε Τμήμα Επιστήμης και Μηχανικής Υλικών χωρίς
μεταβολή του επιστημονικού πεδίου που θεραπεύει, κατόπιν της σχετικής πρότασης της Συνέλευσης του ως άνω
Τμήματος (συνεδρίαση 156/23.06.2023).
3. Το υπό στοιχεία 131447/Ζ1/15.11.2023 ερώτημα
του Υπουργού Παιδείας, Θρησκευμάτων και Αθλητισμού
προς τον Πρόεδρο της Εθνικής Αρχής Ανώτατης Εκπαίδευσης (ΕΘ.Α.Α.Ε.), με το οποίο ζητείται η διατύπωση
γνώμης από την Αρχή, για τη μετονομασία του Τμήματος
Επιστήμης και Τεχνολογίας Υλικών του Πανεπιστημίου
Κρήτης.
4. Τη θετική γνώμη του Ανώτατου Συμβουλίου της
ΕΘ.Α.Α.Ε. (συνεδρίαση ΑΣΥ 59/15.01.2024), που απεστάλη
με το υπ’ αρ. 41731/15.03.2024 έγγραφο του Προέδρου της.
5. Την υπό στοιχεία Φ.1/Γ/186/35336/Β1/05.04.2024
εισήγηση του άρθρου 24 του ν. 4270/2014 (Α’ 143),
από τη Γενική Διεύθυνση Οικονομικών Υπηρεσιών του
Υπουργείου Παιδείας, Θρησκευμάτων και Αθλητισμού,
σύμφωνα με την οποία από την έκδοση της παρούσας
απόφασης δεν προκαλείται δαπάνη σε βάρος του Προϋπολογισμού του Υπουργείου Παιδείας, Θρησκευμάτων
και Αθλητισμού, αποφασίζουμε:
Άρθρο Μόνο
Το κατά τις διατάξεις του π.δ. 209/1999 (Α’ 179) Τμήμα
Επιστήμης και Τεχνολογίας Υλικών της Σχολής Θετικών
και Τεχνολογικών Επιστημών του Πανεπιστημίου Κρήτης μετονομάζεται σε Τμήμα Επιστήμης και Μηχανικής
Υλικών, χωρίς μεταβολή του επιστημονικού πεδίου που
θεραπεύει.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2428
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2428/24.04.2024
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 19 Απριλίου 2024
Ο Υπουργός
ΚΥΡΙΑΚΟΣ ΠΙΕΡΡΑΚΑΚΗΣ
Ι
Αριθμ. απόφ. 130/12-04-2024
(2)
Έγκριση του Κανονισμού Μεταδιδακτορικής
Έρευνας του Τμήματος Διαχείρισης Λιμένων και
Ναυτιλίας της Σχολής Οικονομικών και Πολιτικών
Επιστημών του Εθνικού και Καποδιστριακού Πανεπιστημίου Αθηνών.
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ειδικότερα
τα άρθρα 126, 172, 174, 223 και 287,
2. το γεγονός ότι μέχρι σήμερα δεν έχει εκδοθεί ο
προβλεπόμενος από τις διατάξεις του άρθρου 223 του
ν. 4957/2022 εσωτερικός κανονισμός του ΕΚΠΑ,
3. την υπ’ αρ. 814/06-08-2021 (Β’ 4087) απόφαση της
Συγκλήτου του ΕΚΠΑ με την οποία εγκρίθηκε ο κανονισμός Μεταδιδακτορικής Έρευνας του Εθνικού και Καπο-
διστριακού Πανεπιστημίου Αθηνών,
4. το απόσπασμα πρακτικού της Συνέλευσης του Τμήματος Διαχείρισης Λιμένων και Ναυτιλίας (συνεδρίαση
22η/26-1-2024),
5. το απόσπασμα πρακτικού της Συγκλήτου του ΕΚΠΑ
(12η συνεδρίαση 27-03-2024),
6. το γεγονός ότι με την παρούσα απόφαση δεν προκαλείται δαπάνη εις βάρος του κρατικού προϋπολογισμού,
αποφασίζει:
Την έγκριση του Κανονισμού Μεταδιδακτορικής Έρευνας
του Τμήματος Διαχείρισης Λιμένων και Ναυτιλίας της Σχολής Οικονομικών και Πολιτικών Επιστημών του Εθνικού και
Καποδιστριακού Πανεπιστημίου Αθηνών, ως ακολούθως:
Άρθρο 1
Οργάνωση Μεταδιδακτορικής Έρευνας
1. Το Τμήμα Διαχείρισης Λιμένων και Ναυτιλίας (ΤΔΛΙΝ)
του Εθνικού και Καποδιστριακού Πανεπιστημίου Αθηνών
παρέχει σε επιστήμονες τη δυνατότητα διεξαγωγής μεταδιδακτορικής έρευνας σε τομείς που εμπίπτουν στα
ερευνητικά ενδιαφέροντα και στα γνωστικά αντικείμενα
του Τμήματος.
2. Βασικοί στόχοι της εκπόνησης μεταδιδακτορικής
έρευνας είναι:
α) Η επέκταση της ειδίκευσης ή των αποτελεσμάτων
που έχουν αποκτηθεί με τη διδακτορική διατριβή των
Ερευνητών/ριών σε νέες επιστημονικές κατευθύνσεις
που ενδιαφέρουν το Τμήμα.
β) Η ενίσχυση επιστημόνων ικανών να συμβάλλουν
στην πρόοδο της επιστήμης, της έρευνας και των εφαρμογών της.
γ) Η ποιοτική και ποσοτική αναβάθμιση της επιστημονικής έρευνας.
δ) Η διάχυση των ερευνητικών αποτελεσμάτων και η
μεταφορά τεχνογνωσίας.
ε) Η ανάδειξη του ακαδημαϊκού κύρους και η διεθνής
διάκριση του ερευνητικού έργου του Τμήματος και του
Ιδρύματος.
Άρθρο 2
Διαδικασίας Έγκρισης Μεταδιδακτορικής
Έρευνας
1. Δικαίωμα υποβολής αίτησης για την εκπόνηση μεταδιδακτορικής έρευνας έχουν οι κάτοχοι Διδακτορικού
Διπλώματος από ΑΕΙ της ημεδαπής ή αναγνωρισμένου
ισότιμου τίτλου σπουδών από Ιδρύματα της αλλοδαπής.
2. Οι υποψήφιοι/ες οφείλουν να έχουν άριστη γνώση
της γλώσσας στην οποία θα εκπονηθεί η μεταδιδακτορική έρευνα.
3. Το Τμήμα δύναται: α) να προκηρύσσει θέσεις για
μεταδιδακτορική έρευνα στην έναρξη του ακαδημαϊκού έτους, β) να δέχεται καθ’ όλη τη διάρκεια του έτους
αιτήσεις από τους/ις ενδιαφερόμενους/ες Ερευνητές/
ριες, οι οποίες κατατίθενται στη Γραμματεία του Τμήματος και γ) να εφαρμόζει συνδυασμό των δύο ανωτέρω
περιπτώσεων.
4. Στην αίτηση αναγράφεται το μέλος του Τμήματος
υπό την επίβλεψη του/ης οποίου/ας θα πραγματοποιήσει τη μεταδιδακτορική έρευνα και επισυνάπτονται τα
ακόλουθα απαραίτητα δικαιολογητικά:
α) Αντίγραφο πτυχίου ή διπλώματος ΑΕΙ της ημεδαπής
ή ομοταγών αναγνωρισμένων Ιδρυμάτων της αλλοδαπής,
β) αντίγραφο - εφόσον υπάρχει- Διπλώματος Μεταπτυχιακών Σπουδών ΑΕΙ της ημεδαπής ή ομοταγών
αναγνωρισμένων ιδρυμάτων της αλλοδαπής (βάσει του
καταλόγου αναγνωρισμένων Τμημάτων των Ιδρυμάτων
της αλλοδαπής από τον ΔΟΑΤΑΠ),
γ) αντίγραφο Διδακτορικού Διπλώματος από ΑΕΙ της
ημεδαπής ή ομοταγών αναγνωρισμένων ιδρυμάτων της
αλλοδαπής (βάσει του καταλόγου αναγνωρισμένων Τμημάτων των Ιδρυμάτων της αλλοδαπής από τον ΔΟΑΤΑΠ),
δ) αναλυτικό Βιογραφικό Σημείωμα,
ε) κατάλογος επιστημονικών εργασιών που έχουν εκπονηθεί/δημοσιευθεί,
στ) δύο (2) συστατικές επιστολές, είτε από Καθηγητές/
ριες ΑΕΙ, είτε από Ερευνητές Α’, Β’ ή Γ’ βαθμίδας, κατόχους
Διδακτορικού Διπλώματος, αναγνωρισμένου Ερευνητικού Κέντρου του εσωτερικού ή του εξωτερικού,
ζ) πρόταση εκπόνησης μεταδιδακτορικής έρευνας,
η) επιστολή αποδοχής επίβλεψης από το μέλος του
Τμήματος.
5. Η Γραμματεία του Τμήματος, στην οποία υποβάλλεται η αίτηση, προβαίνει σε έλεγχο νομιμότητας και
πληρότητας όλων των υποβαλλόμενων δικαιολογητικών
και προωθεί την αίτηση στη Συνέλευση του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2428/24.04.2024
6. Ο/Η Πρόεδρος του Τμήματος ορίζει τριμελή Συμβουλευτική Επιτροπή από μέλη του Τμήματος για την
εξέταση της πρότασης. Η Επιτροπή εξετάζει τη συνάφεια της ερευνητικής πρότασης με τα γνωστικά αντικεί-
μενα που καλύπτει το Τμήμα, καθώς και τις ερευνητικές
περιοχές που θεραπεύει ή επιθυμεί να θεραπεύσει το
Τμήμα και εφόσον τεκμηριώνεται η σκοπιμότητα υλοποίησης της προτεινομένης έρευνας προωθεί την πρό-
ταση στη Συνέλευση του Τμήματος για την έγκριση της
πρότασης.
7. Ο/Η Επιβλέπων/ουσα θα πρέπει να ανήκει στη βαθμίδα του/ης Καθηγητή/ριας ή του/ης Αναπληρωτή/ριας
Καθηγητή/ριας ή του/ης Επίκουρου Καθηγητή/ριας ή να
είναι αφυπηρετούν μέλος και θα πρέπει να έχει το ίδιο
γνωστικό αντικείμενο ή να δραστηριοποιείται στην ίδια
ή συγγενή επιστημονική περιοχή με αυτήν στην οποία
ο/η υποψήφιος/α διεξάγει τη μεταδιδακτορική έρευνα.
8. Σε περίπτωση προκήρυξης μεταδιδακτορικής έρευνας, ο ορισμός του/ης Επιβλέποντος/ουσας Καθηγητή/
ριας γίνεται από τη Συνέλευση του Τμήματος. Σε περίπτωση διατμηματικής έρευνας σε Σχολή, ο ορισμός του/ης
Επιβλέποντος/ουσας γίνεται από την Κοσμητεία μετά την
έγκριση της έρευνας από τις Συνελεύσεις των Τμημάτων.
9. Σε περίπτωση αίτησης εκτός προκήρυξης, ο/η υποψήφιος/α Ερευνητής/ρια προτείνει Επιβλέποντα/ουσα
Καθηγητή/τρια. Ο/Η Επιβλέπων/ουσα μπορεί να είναι
διαφορετικός/η από εκείνον/ην που προτείνει ο/η αιτών/
ούσα μόνο έπειτα από ειδικά τεκμηριωμένη εισήγηση
της Επιτροπής.
10. Σε περίπτωση που ο/η υποψήφιος/α Ερευνητής/
ρια έχει επιτύχει υποτροφία με διαδικασία επιλογής, η αίτησή του/ης δεν εξετάζεται από τριμελή επιτροπή, αλλά
υποβάλλεται απευθείας στη Συνέλευση του Τμήματος
προς έγκριση. Στην ίδια συνεδρίαση η Συνέλευση ορίζει
και τον/ην Επιβλέποντα/ουσα Καθηγητή/ρια - εάν δεν
έχει προταθεί από τον/ην υποψήφιο/α.
11. Η Συνέλευση ορίζει, για κάθε Ερευνητή/ρια, δύο
(2) μέλη, που ανήκουν στη βαθμίδα του/ης Καθηγητή/
ριας ή του/ης Αναπληρωτή/ριας Καθηγητή/ριας ή του/
ης Επίκουρου Καθηγητή/ριας ή έχουν αφυπηρετήσει, με
συναφές γνωστικό αντικείμενο, τα οποία μαζί με τον/
ην Επιβλέποντα/ουσα Καθηγητή/ρια συγκροτούν την
τριμελή Συμβουλευτική Επιτροπή που παρακολουθεί
και υποστηρίζει την πορεία της έρευνας.
12. Η Γραμματεία του Τμήματος ενημερώνεται για την
έγκριση και εγγράφει τον/ην Ερευνητή/ρια στο Μητρώο
Μεταδιδακτορικών Ερευνητών/ριών του Τμήματος.
Άρθρο 3
Εκπόνηση και ολοκλήρωση Μεταδιδακτορικής
Έρευνας
1. Η διάρκεια της μεταδιδακτορικής έρευνας δεν μπορεί να υπερβαίνει τα τρία (3) έτη από την ημερομηνία
λήψης της απόφασης της Συνέλευσης του Τμήματος.
Παράταση της χρονικής διάρκειας της μεταδιδακτορικής
έρευνας πέραν των τριών (3) ετών μπορεί να δοθεί, έπειτα από τεκμηριωμένη πρόταση του/ης Επιβλέποντος/
ουσας για την ολοκλήρωση του ερευνητικού έργου και
με απόφαση της Συνέλευσης του Τμήματος.
2. Σε περίπτωση μετακίνησης, εκλογής ή μετάκλησης
του/ης Επιβλέποντος/ουσας σε άλλο Τμήμα ΑΕΙ της ημεδαπής ή της αλλοδαπής, με απόφαση της Συνέλευσης
του Τμήματος ορίζεται νέος/α Επιβλέπων/ουσα για τον/
ην Ερευνητή/τρια.
3. Με την ολοκλήρωση της μεταδιδακτορικής έρευνας
ο/η Ερευνητής/ρια, σε συνεργασία με τον/ην Επιβλέποντα/ουσα και με τη σύμφωνη γνώμη των άλλων δύο
μελών της τριμελούς Συμβουλευτικής Επιτροπής, υποβάλλει έκθεση περάτωσης της έρευνας στη Συνέλευση
του Τμήματος.
4. Ο/Η Πρόεδρος του Τμήματος πιστοποιεί την ολοκλήρωση της μεταδιδακτορικής έρευνας και η Γραμματεία
του Τμήματος ενημερώνει το Μητρώο Μεταδιδακτορικών Ερευνητών/ριών του Τμήματος.
Άρθρο 4
Παροχές προς τους/ις Μεταδιδακτορικούς/ες
Ερευνητές/ριες
1. Οι μεταδιδάκτορες Ερευνητές/ριες, κατά τη διάρκεια
εκπόνησης της μεταδιδακτορικής έρευνας, χρησιμοποιούν τον τίτλο και τα στοιχεία του Τμήματος με σεβασμό
στη φήμη του Πανεπιστημίου και τους κανόνες δεοντολογίας.
2. Οι μεταδιδάκτορες Ερευνητές/ριες έχουν πρόσβαση στα εργαστήρια του Τμήματος ή και άλλων Σχολών
και Τμημάτων του ΕΚΠΑ και στον αντίστοιχο εξοπλισμό
τους, στις βιβλιοθήκες του Ιδρύματος με δικαίωμα δανεισμού, καθώς και στις νησίδες Η/Υ και τους παρέ-
χεται λογαριασμός ηλεκτρονικού ταχυδρομείου του
Ιδρύματος.
3. Ο τίτλος του/ης μεταδιδάκτορα Ερευνητή/ριας δεν
εγείρει οποιαδήποτε υποχρέωση αμοιβής του/ης από το
Τμήμα και το Ίδρυμα.
4. Οι μεταδιδάκτορες Ερευνητές/ριες δύνανται να αιτούνται χρηματοδότησης αναφορικά με δράσεις που
προβλέπονται βάσει αποφάσεων του Τμήματος ή της
Σχολής ή των αρμοδίων Οργάνων του Πανεπιστημίου.
5. Οι μεταδιδάκτορες Ερευνητές/ριες δύνανται να
αμείβονται από πόρους προερχόμενους από χρηματοδοτούμενα εθνικά και διεθνή ερευνητικά προγράμματα.
Δύνανται επίσης να λαμβάνουν υποτροφία από εθνικούς
ή διεθνείς φορείς και Ιδρύματα.
6. Ο/Η Επιβλέπων/ουσα Καθηγητής/ρια έχει υποχρέωση να ενημερώσει τον/ην μεταδιδάκτορα Ερευνητή/
ρια για τους κανονισμούς ασφάλειας των χώρων και των
εργαστηρίων και για τα θέματα ηθικής και δεοντολογίας
της έρευνας.
Άρθρο 5
Υποχρεώσεις Μεταδιδακτόρων Ερευνητών/ριών
1. Οι μεταδιδάκτορες Ερευνητές/τριες οφείλουν να
συντάσσουν Έκθεση Προόδου της μεταδιδακτορικής
έρευνάς τους σε συνεργασία με τον/ην Επιβλέποντα/
ουσα σε τακτά χρονικά διαστήματα, όπως ορίζει το Τμήμα, η οποία κατατίθεται στη Συνέλευση του Τμήματος
προς ενημέρωση.
2. Οι μεταδιδάκτορες Ερευνητές/ριες δύνανται να
παρουσιάζουν την πρόοδο της μεταδιδακτορικής τους
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2428/24.04.2024
έρευνας σε σεμινάρια, διαλέξεις ή άλλες δράσεις που
διοργανώνονται από το Τμήμα, με ευθύνη του/ης Επιβλέποντος/ουσας, με απώτερο στόχο την προβολή της
έρευνάς τους μέσω δημοσιεύσεων σε περιοδικά με σύστημα κριτών, όπου αυτό είναι εφικτό ή με άλλο δόκιμο
τρόπο.
3. Οι μεταδιδάκτορες Ερευνητές/ριες είναι υποχρεωμένοι/ες να αναφέρουν το Τμήμα Διαχείρισης Λιμένων και
Ναυτιλίας, υπό την “ακαδημαϊκή αιγίδα” του οποίου εκπονούν μεταδιδακτορική έρευνα (academic affiliation),
σε κάθε δημοσίευσή τους.
4. Οι μεταδιδάκτορες Ερευνητές/ριες οφείλουν να συμπεριφέρονται, όπως αρμόζει σε μέλη της ακαδημαϊκής
Κοινότητας και να τηρούν και να σέβονται τον εσωτερικό
κανονισμό λειτουργίας του Ιδρύματος.
5. Το Τμήμα δύναται να αναθέσει επικουρικά εκπαιδευτικό έργο - στο πλαίσιο των προπτυχιακών και με-
ταπτυχιακών προγραμμάτων σπουδών του - στον/ην
Ερευνητή/ρια, σύμφωνα με την ισχύουσα νομοθεσία.
Άρθρο 6
Περάτωση Μεταδιδακτορικής Έρευνας
1. Οι μεταδιδάκτορες Ερευνητές/ριες, σε συνεργασία
με τον/ην Επιβλέποντα/ουσα και με τη σύμφωνη γνώμη
των άλλων δύο μελών της τριμελούς Συμβουλευτικής
Επιτροπής, συντάσσουν και υποβάλλουν στη Συνέλευση του Τμήματος την Έκθεση Περάτωσης μεταδιδα-
κτορικής έρευνας. Κατόπιν υποχρεούνται να παρουσιάσουν τα αποτελέσματα της έρευνάς τους δημοσίως
σε ημερομηνία και χώρο που θα ορίσει η Γραμματεία
του Τμήματος.
2. Μετά την ολοκλήρωση της έρευνας χορηγείται Βεβαίωση διεξαγωγής μεταδιδακτορικής έρευνας, στην
οποία αναφέρεται το Ίδρυμα, το Τμήμα, το ονοματεπώνυμο του/ης Ερευνητή/ριας, το όνομα πατρός, το
γνωστικό αντικείμενο της έρευνας, καθώς και ο χρόνος
διεξαγωγής της και δημόσιας παρουσίασής της και το
ονοματεπώνυμο και η ιδιότητα του/ης Επιβλέποντα/
ουσας. Η Βεβαίωση υπογράφεται από τον Πρόεδρο του
Τμήματος. Η Βεβαίωση σε καμία περίπτωση δεν αποτελεί
τίτλο σπουδών.
Άρθρο 7
Δικαιώματα Πνευματικής Ιδιοκτησίας
Τα δικαιώματα επί της πνευματικής ιδιοκτησίας ρυθμίζονται σύμφωνα με τον ν. 2121/1993.
Άρθρο 8
Διαγραφή Μεταδιδάκτορα Ερευνητή/ριας
Είναι δυνατή η διαγραφή μεταδιδάκτορα Ερευνητή/
ριας με απόφαση της Συνέλευσης του Τμήματος για τους
ακόλουθους λόγους, μεταξύ άλλων:
α) Μη τήρηση των υποχρεώσεών του/ης.
β) Χρήση ιδεών, μεθόδων και αποτελεσμάτων ή αντιγραφή μέρους εργασιών άλλων επιστημόνων χωρίς
αναφορά σε αυτούς.
γ) Συμπεριφορές του/ης μεταδιδάκτορα Ερευνητή/
ριας που εκθέτουν και ζημιώνουν το Τμήμα ή το Ίδρυμα
στο οποίο φιλοξενείται.
δ) Υποβολή αίτησης διαγραφής από τον/ην ίδιο/α τον/
ην μεταδιδάκτορα Ερευνητή/ρια.
Άρθρο 9
Εξουσιοδοτικές Διατάξεις
1. Για ειδικούς όρους και λοιπές προϋποθέσεις που
δεν καλύπτονται από τον παρόντα Κανονισμό, αρμόδιο
Όργανο είναι η Συνέλευση του Τμήματος.
2. Ο παρών Κανονισμός μεταδιδακτορικής έρευνας
του Τμήματος είναι εναρμονισμένος με τον αντίστοιχο
Κανονισμό του Ιδρύματος και εγκρίνεται από τη Σύγκλητο του Ιδρύματος ύστερα από εισήγηση της Συνέλευσης
του Τμήματος.
3. Ο Κανονισμός μεταδιδακτορικής έρευνας αναρτάται
στην ιστοσελίδα του Τμήματος.
4. Οι προκηρύξεις των θέσεων μεταδιδακτορικής έρευνας αναρτώνται στην ιστοσελίδα του Τμήματος, της Σχο-
λής, καθώς και του Πανεπιστημίου.
Άρθρο 10
Τελικές διατάξεις
1. Για τη διεξαγωγή Μεταδιδακτορικής Έρευνας του
Τμήματος Διαχείρισης Λιμένων και Ναυτιλίας, χρησιμοποιούνται τα σχέδια εντύπων που έχουν δημοσιευθεί
στον Κανονισμό Μεταδιδακτορικής Έρευνας του Ιδρύματος (Β’ 4087/2021).
2. Οι διατάξεις του παρόντος κανονισμού ισχύουν
και για τους ήδη εγγεγραμμένους μεταδιδακτορικούς
ερευνητές.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240202428.pdf | Tokens: 15465]